Foto: Aziya-Plyus Qirg‘iziston rahbari topshirig‘iga muvofiq 18 dekabr kuni Kosonsoy suv ombori hududiga yaqin yerda joylashgan «Yoshlik» aholi punktiga elektr energiyasini yetkazib berish tarmog‘i qayta tiklandi. Kosonsoy suv omboriga tutash hududda joylashgan «Yoshlik» mahallasida yashovchi O‘zbekiston fuqarolari yangi 2018 yilni elektr energiyasining yorqin nurlari va issiqligida kutib oladilar, deb xabar bermoqda O‘zbekiston TIV axborot xizmati. Qirg‘iziston rahbarining 2017 yil 18 dekabrdagi topshirig‘iga binoan ushbu aholi punktiga elektr energiyasini uzatish tarmog‘i qayta tiklandi. Bu 2017 yilning 13-14 dekabr kunlari Toshkent shahrida O‘zbekiston prezidenti Shavkat Mirziyoyev va Qirg‘iziston prezidenti Sooronbay Jeenbekov o‘rtasida oliy darajadagi muzokaralar davomida erishilgan kelishuvlarni amalga oshirilishi natijasida ro‘yobga chiqdi.